

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/20-01/3

URBROJ: 238/10-01/1-21-14

Ivanić-Grad, 07. travnja 2021.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

PREDMET: Prijedlog Zaključka o sklapanju Ugovora o okvirnom kreditu po transakcijskom računu između Grada Ivanić-Grada i Zagrebačke banke d.d.

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 01/21), Gradonačelnik Grada Ivanić-Grada, utvrdio je prijedlog

**Z A K L J U Č K A**

**o sklapanju Ugovora o okvirnom kreditu po transakcijskom računu između Grada Ivanić-Grada i Zagrebačke banke d.d.**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

S poštovanjem,

GRADONAČELNIK:

Javor Bojan Leš, dr. med. vet.

Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15-ispravak, 123/17, 98/19 i 144/20), te članka 35. Statuta Grada Ivanić-Grada (Službeni glasnik, broj 01/21), Gradsko vijeće Grada Ivanić-Grada na svojoj --. sjednici održanoj dana \_\_\_ 2021. godine donijelo je sljedeći

**Z A K L J U Č A K**

**o sklapanju Ugovora o okvirnom kreditu po transakcijskom računu između Grada Ivanić-Grada i Zagrebačke banke d.d.**

I.

Grad Ivanić-Grad ovime prihvaća sklapanje Ugovora o okvirnom kreditu po transakcijskom računu između Grada Ivanić-Grada kao korisnika kredita i Zagrebačke banke d.d., Zagreb, Trg bana Josipa Jelačića 10 kao kreditora, koji je u prilogu ovog Zaključka i njegov je sastavni dio.

Predmet Ugovora je obveza kreditora da stavi korisniku na raspolaganje Ugovorom ugovoreni iznos novčanih sredstava, a korisnik kredita se obvezuje, pod uvjetima i na način kako je ugovoreno ovim Ugovorom, vratiti kreditoru iskorišteni iznos kredita, platiti ugovorene kamate, naknade i troškove te ispuniti sve ostale obveze iz ovog Ugovora.

Kredit iznosi 5.500.000,00 kuna (slovima: petmilijunapetstotisućakuna).

II.

Ovlašćuje se Gradonačelnik Grada Ivanić-Grada na potpisivanje Ugovora iz točke 1. ovog Zaključka.

III.

Ovaj Zaključak stupa na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća

URBROJ:

Ivanić-Grad, 2021. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Zaključka o sklapanju Ugovora o okvirnom kreditu po transakcijskom računu između Grada Ivanić-Grada i Zagrebačke banke d.d. |
| **PRAVNI TEMELJ:** | Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15-ispravak, 123/17, 98/19 i 144/20) i članka 35. Statuta Grada Ivanić-Grada (Službeni glasnik, broj 01/21) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Grad Ivanić-Grad promijenio je poslovnu banku i broj transakcijskog računa. Od dana 09. ožujka 2021. godine Grad Ivanić-Grad posluje preko novog računa otvorenog kod Zagrebačke banke d.d., Zagreb.

Obzirom na postojeća potraživanja i obveze Proračuna Grada Ivanić-Grada i predviđene programe I. izmjenama i dopunama Proračuna za 2021. godinu, te radi osiguranje tekuće solventnosti i premošćivanje mogućeg jaza nastalog zbog različite dinamike priljeva sredstava i dospijeća obveza, sukladno odredbama članka 86.a Zakona o proračunu (NN 87/08, 136/12, 15/15), obavljeni su razgovori sa Zagrebačkom bankom d.d. koja je dostavila prijedlog Ugovora o okvirnom kreditu po transakcijskom računu.

Sredstva se mogu koristiti do kraja tekuće proračunske godine, te u istom razdoblju u slučaju korištenja, moraju biti vraćena.

Uz Ugovor je predviđeno davanje instrumenta osiguranja i to jedne zadužnice.

S obzirom na navedeno, potrebno je sklopiti ovaj Ugovor o okvirnom kreditu po transakcijskom računu kako bi se Gradu dopustilo korištenje kredita po transakcijskom računu, odnosno dopušteno prekoračenje po računu.

Iznos kredita, odnosno dopuštenog prekoračenja po računu iznosi 5.500.000,00 kuna (slovima: petmilijunapetstotisućakuna).

Slijedom navedenog, potrebno je prihvatiti prijedlog Ugovora te ovlastiti gradonačelnika za potpis Ugovora.